
Hegyi-Karabah az örmény-azeri konfliktus tükrében a Szovjetunió felbomlása után

Hegyi-Karabah hovatartozása már évtizedek óta feszültségforrás Azerbajdzsán és Örményország között. A 2020 szeptemberében kirobbanó, mintegy másfél hónapig húzódó második hegyi-karabahi háború ismét megváltoztatta a dél-kaukázusi térség geopolitikai berendezkedését. A fegyveres konfliktus a modern hadviselésben mérföldkőnek számított, hiszen a történelem során először nyert háborút egy ország, jelen esetben Azerbajdzsán a drónhadviselés révén. A harcok lezárása ideiglenesnek tekinthető, ami továbbra is nagyon instabillá teszi a térséget.



